laion/Wikipedia-Exotic huggingface dataset:
קניון איראן

קניון איראן הוא הקניון הגדול ביותר בעולם, הקניון ממוקם בצפון מערב טהראן. השלב הראשון שלו נפתח בשנת 2018 ומשתרע על שטח של כ-1.4 מיליון מ"ר בשטח להשכרה ברוטו של כ-300,000 מ"ר. חלקים ממנה עדיין בבנייה. המתחם הראשון של הקניון כולל 700 חנויות שתופסים שטח של כ-20,000 מ"ר, השלב כולל בין היתר שדרת חנויות אופנה, שלושה מתחמי אוכל עם יותר מ-200 מסעדות, ספרייה של 3,300 מ"ר עם 67,000 כרכים של ספרים ומספר חנויות ספרים, קולנוע שכולל מתחם עם 12 בתי קולנוע בפורמט IMAX ואף תיאטרון חדשני שמכיל 2,000 מושבים, מרכז בידור למשפחות, ילדים ובני נוער שמכיל פארק שעשועים מקורה, מוזיאון, גלריות אמנות, אולם תצוגה לרכבים ושלושה בתי מלון בהם מלון יוקרה שמדורג כמלון 5 כוכבים ומכיל כ-450 חדרים, אולם כנסים של 3000 מושבים, מרכז כנסים ומספר גלריות. גולת הכותרת של הקניון נמצאת בגג שלו והיא גן פרסי שנקרא "גן מהאן" והוא בשטח של 8,500 מ"ר. גג הקניון משמש את מתחם הספורט של הקניון וכולל מספר מסלולים ארוכים לטיולים רגליים, שבילי אופניים, 15 מגרשי ספורט ואף משטח החלקה על הקרח בגודל של כ-12,000 מ"ר ומספר בריכת שחייה. בבניית קניון איראן השתתפו למעלה מ-500 קבלנים ו-25,000 עובדים. נכון לשנת 2018 נפתחו כחלק מהשלב הראשון של הקניון כ-1.4 מיליון מ"ר, עם סיום הפרויקט השטח הכולל של הקניון יהיה 1.95 מיליון מ"ר. על מנת להקים את הקניון בצורה זריזה וקלה בוצעו במקום מספר הפרות בנייה על אף התנגדות עיריית טהראן, משרד הפנים וכן גורמים נוספים. בין הפרות הבנייה שבוצעו היו שינוי ייעודיי בניה, תוספות בנייה ואף הפרת היתר הבנייה שניתן למנהלי הפרויקט להקמת הקניון, מלבד זאת נאלצו הקבלנים והעובדים להקים מנהרת כביש חדשה שתוכל לשמש את הקניון וזאת על חשבון כביש קיים שעבר בסמוך, דבר אשר גרר ביקורת רבה. ראש ארגון הפיקוח של עיריית טהראן דאז הצהיר כי הבנייה חרגה ב"עשרות אלפי מטרים" ואמר כי הידיעה על הפרות הבנייה לא פורסמה בארגון השידור של הרפובליקה האיסלאמית של איראן. גן מהאן, הגן הפרסי בגג קניון איראן אולם תצוגת הרכב בקניון איראן מדיה וקבצים בנושא קניון איראן בוויקישיתוף אתר האינטרנט הרשמי של קניון איראן (בפרסית ובאנגלית) בלומברג, מקורביזם, שחיתות ועוני - משבר אמצע החיים של משטר האייתולות באיראן, באתר TheMarker‏, 14 בפברואר 2019 پانصد شرکت پیمانکار ایرانی در ساخت ایران مال مشارکت داشته اند Financial Tribute - Iran Mall ערך זה הוא קצרמר בנושא איראן. אתם מוזמנים לתרום לוויקיפדיה ולהרחיב אותו.
פרד ג'ונס

פרדריק טרל "פרד" ג'ונס (באנגלית: Frederick Terrell "Fred" Jones; נולד ב-11 במרץ 1979) הוא כדורסלן עבר אמריקאי, אשר שיחק באופן פעיל בין השנים 2002–2011. ממוצעיו הכוללים לאורך 7 עונותיו בליגת ה-NBA הם 7.5 נקודות, 2.3 אסיסטים ו-2.2 ריבאונדים למשחק. ג'ונס נולד במלוורן שבארקנסו, וגדל בפורטלנד שבאורגון. בשתי עונותיו האחרונות ב"תיכון סם בארלו" שבפורטלנד זכה בפרס "שחקן התיכונים המצטיין של אורגון". בין השנים 1998–2002 למד באוניברסיטת אורגון, ושיחק בקבוצת הכדורסל שלה – "אורגון דאקס". בעונתו האחרונה בקבוצה, 2001/2002, הוביל את הדאקס לצדם של לוק רידנאוור ולוק ג'קסון להעפלתם הרביעית אי פעם לשלב רבע גמר טורניר אליפות המכללות (NCAA Elite Eight). במשחק רבע הגמר הצטיין ג'ונס עם 32, אך אורגון הפסידה לאוניברסיטת קנזס, בה שיחקו קירק היינריך, דרו גודן, ניק קוליסון וקית' לנגפורד. לאורך אותה עונה העמיד ג'ונס ממוצעים של 18.6 נקודות, 5.4 ריבאונדים ו-3.2 אסיסטים למשחק, ובסיומה נבחר לחמישיית העונה של מחוז Pac-10. בדראפט ה-NBA‏ 2002 נבחר ג'ונס בבחירה ה-14, על ידי אינדיאנה פייסרס. בעונת 2003/2004 זכה בתחרות ההטבעות של ה-NBA, לאחר שגבר בסיבוב הגמר על ג'ייסון ריצ'רדסון – הזוכה בשתי התחרויות הקודמות. בסיום אותה עונה סייע לפייסרס להעפיל לגמר האזור המזרחי בפלייאוף ה-NBA, כמחליפו הראשי מהספסל של רג'י מילר. בעונת 2004/2005 ניצל את היעדרותם של שחקני הפייסרס רון ארטסט, סטיבן ג'קסון וג'רמיין אוניל, אשר הושעו בשל מעורבותם בקטטת פייסרס-פיסטונס, והציג יכולת שיא עם ממוצע של 10.6 נקודות למשחק. במשחק הראשון לאחר הקטטה, ב-20 בנובמבר 2004, פתח בחמישייה הפותחת וקלע שיא קריירה של 31 נקודות, מול אורלנדו מג'יק. ביולי 2006, לאחר 4 עונות באינדיאנה, חתם על חוזה בטורונטו ראפטורס. לאחר 39 משחקים עם הראפטורס הועבר ג'ונס בטרייד לפורטלנד טרייל בלייזרס, בתמורה לחואן דיקסון. לקראת עונת 2007/2008 הועבר עם זאק רנדולף ודן דיקאו בטרייד לניו יורק ניקס, תמורת סטיב פרנסיס וצ'אנינג פריי. בעונתו היחידה בקבוצה קלע 7.6 נקודות בממוצע למשחק. בדצמבר 2008 חתם על חוזה בלוס אנג'לס קליפרס, במדיה קלע 7.3 נקודות למשחק עד לסיום עונת 2008/2009. באוגוסט 2009 עזב את ה-NBA, וחתם על חוזה בקבוצת פלקנסטרו ביאלה האיטלקית. את אותה עונה סיימה ביאלה במקום ה-14 (מתוך 15) בליגת העל האיטלקית, עם מאזן ניצחונות שלילי 10–18. בעונת 2010/2011 החל ג'ונס לשחק עבור גואנגדונג סאות'רן טייגרס מליגת העל הסינית, אולם הוא שוחרר מהקבוצה כבר בינואר 2011, ולמעשה פרש ממשחק. מדיה וקבצים בנושא פרד ג'ונס בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA הסטטיסטיקות של ג'ונס בליגת ה-NBA, באתר basketball-reference.com סטטיסטיקות המשחק בין אורגון לקנזס, באתר sports-reference.com הסטטיסטיקות של ג'ונס בליגת המכללות, באתר sports-reference.com רשימת הנבחרים בדראפט 2002, באתר basketball-reference.com סטטיסטיקות המשחק בין אינדיאנה לאורלנדו, באתר basketball-reference.com הראפטורס משחררים את ויליאמס ומחתימים את ג'ונס, באתר ESPN,‏ 26 ביולי 2006 ג'ונס נשלח בטרייד לפורטלנד, באתר ESPN,‏ 22 בפברואר 2007 רנדולף, ג'ונס ודיקאו נשלחים בטרייד לניקס, באתר ESPN,‏ 29 ביוני 2007 הקליפרס מחתימים את פרד ג'ונס, באתר הקבוצה, 28 בדצמבר 2008 ג'ונס חותם על חוזה בגואנגדונג, באתר niubball.com,‏ 3 בנובמבר 2010 החזרה לסין, באתר niubball.com,‏ 20 בינואר 2011
Hard Core

Hard Core (בעברית: בלתי מתפשרת) הוא אלבום הבכורה של הראפרית ליל קים אשר יצא ב-12 בנובמבר 1996 על ידי Undeas Recordings, ביג ביט רקורדס ואטלנטיק רקורדס. לאחר שזכתה להצלחה עם ההרכב .Junior M.A.F.I.A החליטה קים להוציא את אלבום הבכורה שלה עליו עבדה בין היתר עם הראפר הנוטוריוס בי. איי. ג'י. אשר שימש כמפיק בפועל ואף הופיע ב-4 שירים. בנוסף היא גם שיתפה פעולה עם מפיקים כמו שון קומבס, סטיב ג'יי, ג'רמיין דופרי ועוד. ראפרים נוספים כמו ג'יי זי וקומבס עצמו גם השתתפו באלבום. האלבום היה בולט בזכות הטון המיני הגלוי של קים וההגשה הלירית שלה, שזכו לשבחי ביקורות ממבקרי המוזיקה והחשיבו את האלבום כקלאסיקה. האלבום פתח במקום ה-11 בארצות הברית עם מכירות של 78 אלף עותקים אך בסופו של דבר הצליח להגיע למעמד פלטינה כפולה במדינה עם מכירות של 2 מיליון עותקים. בנוסף הוא הגיע למקום ה-3 במצעד אלבומי ה-R&B וההיפ-הופ האמריקאי ולמקום ה-62 בקנדה. נכון להיום מכירות האלבום עומדות על 5 מיליון עותקים בכל העולם. לאחר שלקחה חלק בהרכב Junior M.A.F.I.A.'s החלה קים למנף את קריירת הסולו שלה על ידי השתתפות באלבומים של זמרים כמו מונה ליזה, The Isley Brothers ו-Total. האלבום הוקלט ברובו באולפני The Hit Factory בניו יורק סיטי כאשר עבדה קים על האלבום עם מספר מפיקים ביניהם שון קומבס וג'רמיין דופרי. מבחינה מוזיקלית האלבום הכיל מוזיקת ראפ ומילים בעל אופן מיני בוטה, סגנון מוזיקה וליריקה אשר אפיינו באותה תקופה בעיקר מוזיקה של אמנים זכרים. במקור שם האלבום היה אמור להיות "Queen Bee" אך שונה מסיבות לא ידועות. 1. "Intro in A-Minor" 2. "Big Momma Thang" (בשיתוף Lil' Cease וג'יי זי) 3. "No Time" (בשיתוף שון קומבס) 4. "Spend a Little Doe" 5. "Take It!" 6. "Crush on You" (בשיתוף Lil' Cease) 7. "Drugs" 8. "Scheamin" 9. "Queen Bitch" 10. "Dreams" 11. "M.A.F.I.A. Land" 12. "We Don't Need It" 13. "Not Tonight" (בשיתוף ג'רמיין דופרי) 14. "Player Haters" 15. "Fuck You" מידע על האלבום Hard Core באתר MusicBrainz מידע על האלבום Hard Core באתר AllMusic האלבום Hard Core באתר Discogs האלבום Hard Core באתר ספוטיפיי Lil' Kim - Hard Core, Discogs (באנגלית)
Seef Mall

Seef Mall (בערבית: مجمع السيف) הוא הקניון השני בגודלו בממלכת בחריין. הקניון מנוהל על ידי חברת Seef Propertie. הקניון ממוקם במנאמה, בירת ממלכת בחריין. בקניון מבקרים כ-25,000 בממוצע ביום. קניון סיף מחובר לשורה של שנמצאות בקצה המערבי של הקניון וכן בסמוך למתחם הקניות אל עאלי ממוקם בסמוך לקצה המזרחי בכניסה ליד חנות של רשת הבגדים הבריטית מרקס אנד ספנסר. מדרום לקניון נמצא כביש מהיר על שמו ראש ממשלת בחריין, שייח' כליפה בן סלמאן. מעבר לכביש המהיר נמצא קניון נוסף שמשמש את תושבי מנאמה והוא קניון בחריין. מדרום מזרח נמצא גם מרכז הכנסים המרכזי של בחריין "מרכז התערוכות והכנסים הבינלאומי של בחריין". קניון סיף נפתח בשנת 1997 וזכה להצלחה מידית, בשנת 2007 היא נקראה על ידי קבוצת העסקים באוקספורד כ"מיזם הנדל"ן המצליח ביותר עד כה" וזאת בגלל ניצול ההצלחה הכספית חסרת התקדים של הקניון. Seef Mall Media (אורכב 15.03.2016 בארכיון Wayback Machine), GMI. Seef Mall introduces 'Grab for Cash' concept, AMEinfo.com, 8 April 2009. Seef Properties unveils design of Seef Mall's West Wing Expansion, AMEinfo.com, 30 January 2005. "Government of Bahrain to confirm Seef Properties IPO". Al Bawaba (באנגלית). נבדק ב-15 בנובמבר 2019. {{cite news}}: (עזרה) Fraser Suites, Seef, Bahrain. ערך זה הוא קצרמר בנושא בחריין. אתם מוזמנים לתרום לוויקיפדיה ולהרחיב אותו.
עמדה (כתב עת סוציאליסטי)

עמדה היה כתב עת ישראלי שיצא לאור בין השנים 1974 עד 1979. עמדה הוקם על ידי קבוצה של חברי מפלגת מוקד, חברי חוגים שונים במפלגת העבודה (בעיקר חברי "החוג לליבון בעיות חברה ומדינה") ומפלגת מפ"ם. אלו ביקשו להקים במה לכתיבת מאמרים בנושאי חברה, תרבות ומדינה שלדעתם לא זכו לכיסוי בעיתונות הכללית. מטרות כתב עת, היו כפי שהוגדרו בגיליון הראשון היו: בשבע השנים שבין מלחמת־ששת־הימים למלחמת יום־כיפור נשאלו שאלות מטרידות בשולי הקונצפציה המדינית־ביטחונית והקונצנזוס החברתי. אך פזורות היו בשבעים ושבע במות ושקעו בהמולה השאננה של העיתונות הכללית. לאחר המלחמה האשימו רבים מאתנו את עצמם על שאיחרו להשמיע את קולם. בנוער, באינטליגנציה ובחלקים המשכילים של ציבור הפועלים התעורר הרעבון הישן שהושכח בשבע השנים השמנות, הרעבון לבירורים רעיוניים של ממש: – ישראל מהי ומה זיקתה לעברו ולעתידו של העם היהודי? – מה עומד בטיעונים הציוניים ומה השתנה? – היש דרך לשלום עם עמי ערב והפלשתינאים, קשה וזרועת־מוקשים ככל שתהיה, ומהי? – היש אפשרות להקנות תוכן חי ומודרני למשאת־הנפש הסוציאליסטית לאחר חורבן האדם והחברה בסטאליניזם ולאחר עליית חברת הסעד והפער במערב? – מה הם דפוסיה של דמוקראטיה החסרים עדיין לישראל? – מה היחס שבין פלוראליזם רעיוני ותרבותי לבין אחדות לאומית? אלה הן כמה מן השאלות העומדות לבירור. לבירור עומדת גם החברה הישראלית כולה, על פגמיה וערכיה. העורכים המשותפים הראשונים של כתב העת היו מנחם ברינקר, ניבה לניר, אברהם ב. יהושע ועדינה ילין. במשך השנים התחלפו ביניהם חברי קבוצת העורכים עם חברי מערכת כתב העת שכללה בין השאר את פנחס אביבי, דן ביתן, יחיעם ויץ, ראול טייטלבאום, נתן נבו, אמנון סלע, בועז עברון, יגאל עילם, אליעזר רונן, אלי שאלתיאל, זאב שטרנהל, גבריאל שילינגר ויוסי שריד. כתב העת יצא לאור בערך מדי חודשיים. עמדה באתר עיתונות יהודית היסטורית של הספרייה הלאומית, עם אפשרות חיפוש בטקסט העיתון דואר יוצא, עמדה, 1 בספטמבר 1974 עמדה לשלום ותמורות סוציאליסטית, עמדה, 1 באוקטובר 1974 עמדה - העורכים - המערכת, עמדה, 1 במרץ 1979
מיול (אי)

האי מיול (באנגלית: Mule Island או Muloy) הוא אי קטן, הממוקם בסמוך מדרום לאי הוקר, בתוך מפרץ פרידז, בארץ הנסיכה אליזבת שבאנטארקטיקה. האי ממוקם למול הקצה המערבי של חצי האי מול שבגבעות וסטפולד. אורכו של האי קילומטר אחד, ורוחבו חצי קילומטר. אזור גבעות וסטפולד, חצי האי מיול, והאי מיול מופו באמצעות תצלומי אוויר שצולמו על ידי משלחת לארס כריסטנסן (1937–1936). האי נקרא על שם חצי האי מיול, הממוקם למולו. האי מיול באתר הסקר הגאולוגי של ארצות הברית האי מיול באתר הגאזט האנטארקטי המשווה SCAR של ממשלת אוסטרליה האי מיול באתר marineregions גאזט השמות האנטארקטיים הרשמי של ארצות הברית מידע גאוגרפי והיסטורי מידע גאוגרפי
מיול

האם התכוונתם ל... אנטארקטיקה חצי האי מיול – חצי אי בגבעות וסטפולד בארץ הנסיכה אליזבת שבאנטארקטיקה מיול (אי) – אי במפרץ פרידז בארץ הנסיכה אליזבת שבאנטארקטיקה נקודת מיול (אנטארקטיקה) – לשון יבשה בארץ קמפ שבאנטארקטיקה ויילס מיול (נהר) – נהר בויילס שבממלכה המאוחדת ארצות הברית מיול קיז – קבוצת איים באיי הקיז בדרום מדינת פלורידה שבארצות הברית מיול קי – אי באיי מיול קיז, בדרום פלורידה אגם מיול – אגם במדינת מינסוטה שבארצות הברית הרי מיול (אריזונה) – הרים במחוז קוצ'יז במדינת אריזונה שבארצות הברית הרי מיול (קליפורניה) – הרים במחוז ריברסייד במדינת קליפורניה שבארצות הברית נקודת מיול (אריזונה) – מצוק במחוז מוהאבי במדינת אריזונה שבארצות הברית EMule – תוכנה לשיתוף קבצים
אופאטומומאב

אופאטומומאב (Ofatumumab) הוא נוגדן חד-שבטי אנושי מלא ל-CD20 (אנ') המעכב הפעלת לימפוציטים מסוג B. הוא ניתן כתרופה בשני אופנים: עירוי תוך-ורידי (משווק תחת השם המסחרי Arzerra), שאז הוא ניתן בהתוויה של טיפול בלוקמיה לימפוציטית כרונית שאינה מתאימה לטיפול בפלודרבין, וזריקה תת-עורית (משווק תחת השם המסחרי Kesimpta), שאז הוא ניתן בהתוויה של טיפול בטרשת נפוצה. הנוגדן הראה גם פוטנציאל בטיפול בלימפומה פוליקולרית, לימפומה מפושטת של תאי B ודלקת מפרקים שגרונית.[דרוש מקור] זהו הנוגדן הראשון המיוצר על ידי חברת התרופות הדנית Genmab. תופעות הלוואי השכיחות ביותר עבור אופאטומומאב בעירוי תוך-ורידי כוללות פריחה מקומית ונויטרופניה. תופעות הלוואי השכיחות ביותר עבור אופאטומומאב בזריקה תת-עורית כוללות דלקת בדרכי אוויר תחתונות, כאב ראש ופריחה מקומית. תופעות לוואי נוספות נפוצות כוללות אנמיה ודלקת דרכי אוויר עליונות, והיא עלולה לגרום לשפעול של נגיף הפטיטיס B. בזמן הטיפול בתרופה ישנה סכנה בקבלת חיסוני נגיפים חיים-מוחלשים. בהשוואה לריטוקסימאב, אופאטומומאב נקשר חזק יותר ל-CD20 ומסולק בקצב איטי יותר. זמן מחצית החיים של התרופה הוא 14 יום. מדיה וקבצים בנושא אופאטומומאב בוויקישיתוף אתר התרופה Arzerra כתבה על אישור התרופה מתוך האתר medico הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
סימה וקנין מכשפה

סימה וקנין מכשפה הוא סרט קולנוע ישראלי בבימויו של דרור שאול, שיצא לאקרנים בשנת 2003. הסרט, בכיכובה של תיקי דיין, מגולל את סיפורה של אלמנה מבוגרת בשם סימה וקנין, המעוניינת להרחיב את דירתה בשביל לאפשר למשפחתה לגור אצלה. בעקבות כוונתה זו, מתנגד אחד השכנים להרחבה, וסימה מקללת אותו. סימה מגלה שהיא מכשפה ומשם העסק הולך ומסתבך. סימה וקנין (תיקי דיין), סבתא ואלמנה כבר שנה, מעוניינת להרחיב את דירתה כדי לאפשר לבני משפחתה לגור איתה. היא מקבלת סירוב מראש ועד הבית, דב וסרמן (ליאור אשכנזי), בעוד שאר השכנים הסכימו לשיפוץ. ברגע של ייאוש פורצת סימה במגוון רחב של קללות לדב וסרמן (פיטורים, שרפת ביתו, דריסה, מחלות) ולמשפחתו (לאביו התקף לב, לאחותו שבירת רגל, לאשתו הפלה). הקללות להפתעת כולם מתחילות להתגשם אחת לאחת ולמרר את חייו של דב. כאשר מתברר שסימה היא מכשפה, מקימים בני משפחתה עסק ודורשים כסף תמורת קללות וברכות. המוני אנשים מגיעים, סימה מתעשרת ומתפרסמת. אך סימה אישה פשוטה והיא סובלת מהמצב ומהאחריות המוטלת עליה ומחפשת מפלט. היא מוצאת אותו כאשר היא מתחילה לצאת עם אביו של דב, ליאון וסרמן, אשר נותן לה מעט מנוחה ממרוץ החיים. כאשר משפחתה מגלה נאלצת סימה להחליט אם לחיות בלעדיו או בלי הקריירה. מתחת לעלילה הבסיסית של הסרט שזורים מסרים פוליטיים, בעיקר כנגד תנועת הליכוד ומנהיגה בנימין נתניהו. המסרים הנוקבים ביותר מופיעים בסצנות האחרונות של הסרט, בהם נושאת סימה וקנין נאום לאומה בו היא קוראת מן הכתוב שהוכן לה על ידי משפחתה, ומבלי משים היא מכריזה על התמודדותה לראשות ממשלת ישראל. לאחר שנשאלת על ידי עיתונאים הנוכחים בקהל מה המצע שתנהיג אם תיבחר, עונה נכדה הקטן – הקרוי ביבי ענן – ומפרט את המצע המדיני שלו הכולל בין השאר שיעבוד מיעוטים ועובדים זרים ועוד הצעות מסוג זה. אלא שבמקום להביע זעזוע, משתלהב הקהל ומתחיל להריע לילד בקריאות "ביבי! ביבי!" – ככינויו של נתניהו. בכך מנסה הסרט לטעון, לכאורה, כאילו נתניהו או תנועת הליכוד מצדדים בתפיסה הפשיסטית שמציע הילד, והקהל המוסת שקול כנראה למצביעי הליכוד. הדבר מתחבר לפליטת הפה המפורסמת של השחקנית תיקי דיין המשחקת בסרט את סימה, שנאמרה במסגרת הבחירות לכנסת החמש עשרה ולראשות הממשלה, ובה התבטאה כי מצביעי הליכוד הם "אספסוף". אך בכך לא מתמצים המסרים הפוליטיים של הסרט: תוך כדי ש"ביבי" קורא את מצעו במסיבת העיתונאים, עוזבת סימה וקנין את הבמה – אז מתנפל עליה וסרמן לבוש כחרדי וכיפה על ראשו, ובידו אקדח ומאיים עליה כי אם לא תבטל את הקללה שהטילה בו – יירה בה (הסצנה מסתיימת בכך שאביו, ליאון, מגיח מאחוריו וחובט בראשו עם אלה. וסרמן נופל על הרצפה וסימה ולאון בורחים מהמקום במכונית לעבר פלמה דה מיורקה). בסוף הקטע, שהוצא בעריכה וכלול בגרסת הדי.וי.די של הסרט, נראה השוטר פינטו ניגש אל וסרמן המוטל על הרצפה, קורא לו את זכויותיו, וצועק מעליו: "אתה מואשם ברצח ראש ממשלה" ובכך ממשיל אותו כנראה ליגאל עמיר. עבודת הפוסט פרודקשן נעשיתה על ידי רוני קונפורטי וחברת PHD. "סימה וקנין מכשפה", במסד הנתונים הקולנועיים IMDb (באנגלית) "סימה וקנין מכשפה", באתר ספר הקולנוע הישראלי "סימה וקנין מכשפה", באתר אידיבי "סימה וקנין מכשפה", במסד הנתונים הקולנועיים KinoPoisk (ברוסית) "סימה וקנין מכשפה", במיזם "אישים" לתיעוד היצירה הישראלית אברהם כרמלי, זהר שביט, קולנוע בישראל, סיכום פעילות שנתית 2002–2003, המרכז למידע ולמחקרי תרבות, יולי 2006, עמ' 8 אורי קליין, מכשפה נטולת קסם, באתר הארץ, 24 ביולי 2003
חדף אירופי

חדף אירופי (שם מדעי: Sorex araneus) הוא מין של יונק קטן ממשפחת החדפיים החי בטבע במזרח אירופה, סקנדינביה, בריטניה, רוסיה ומערב אסיה. כשמו האנגלי (Common shrew) הוא נפוץ מאוד בתחומי תפוצתו ושימורו הוא "ללא חשש". חדף זה מגיע לאורך 55 עד 82 מ"מ ומשקלו 5 עד 12 גרם בממוצע. הוא בעל פרווה עבה בצבע חום-אפרפר עם גוונים אדומים והבטן לבנה. הוא בעל חוטם מוארך עם שפמות ארוכים העוזרים לחוש את סביבתו והוא בעל רגליים קצרות וזנב ורדרדים ועירומים משיער. החדפים ידועים בכך שהם לא ישנים כלל, אלא מתרוצצים ללא הרף בחיפוש אחר מזון. החדף ניזון רק מטרף חי של חרקים, עכבישים, חלזונות וחשופיות, דו-חיים, זוחלים קטנים, ביצים ומכרסמים קטנים. החדף הפעיל צורך 200% עד 300% ממשקלו בארוחה והוא חייב לאכול כל שעתיים או שלוש שעות כדי לא לגווע. החדף גם נמנע מתרדמת חורף מאותה סיבה. החדפים מתרבים בין אפריל לספטמבר, לרוב בחודשי הקיץ, כשההריון לוקח 24 עד 25 יום. הנקבה יולדת חמישה עד שבעה גורים הנגמלים כעבור בערך 20 יום. צעירי החדפים עוקבים בשיירה אחרי אימם, אוחזים בזנבה ובזנב אחיהם בטור עורפי. הם לומדים לאכול חרקים מגיל צעיר מאוד. מדיה וקבצים בנושא חדף אירופי בוויקישיתוף חדף אירופי, באתר ITIS (באנגלית) חדף אירופי, באתר NCBI (באנגלית) חדף אירופי, באתר Animal Diversity Web (באנגלית) חדף אירופי, בבסיס הנתונים ARKive (באנגלית) חדף אירופי, באתר האנציקלופדיה של החיים (באנגלית) חדף אירופי, באתר GBIF (באנגלית) חדף אירופי באתר הרשימה האדומה של IUCN
פרגה ליידי

פרגה ליידי (בצ'כית: Praga Lady) היא מכונית משפחתית גדולה מתוצרת יצרנית המטוסים והרכב הצ'כית Praga (company) (אנ') אשר יוצרה בין השנים 1935–1947 בצ'כיה. 5 נוסעים. 4 דלתות (דלתות קדמיות "דלתות התאבדות"). מנוע קדמי. מנוע בנזין. מנוע קירור מים. 1 מאייד מתוצרת "Zenith" מסוג "Solex". 4 דלתות - סדאן. 2 דלתות - קבריולה. "פרגה ליידי", שנת 1937 "פרגה ליידי", שנת 1937 "פרגה ליידי" "פרגה ליידי", שנת 1938 - קבריולה "פרגה ליידי" "פרגה ליידי", שנת 1935 "פרגה ליידי" פרגה RV פרגה גרנד מדיה וקבצים בנושא פרגה ליידי בוויקישיתוף פרגה ליידי, סרטון באתר יוטיוב כלי רכב "פרגה" - היסטוריה / ראו "פרגה ליידי" pragaglobal.com/praga-history "פרגה ליידי" web.archive.org/web/20170626111515 "פרגה ליידי" 4 דלתות סדאן, שנת 1939 - מפרט auta5p.eu/lang/en/katalog דלתות התאבדות - ציר פתיחת הדלת מנוגד לכיוון תנועת הרכב "פרגה ליידי" - תמונה kfzderwehrmacht.de/Homepage_english/Motor_Vehicles/Czechoslovakia/Praga/Praga_Lady
מתחם המפרץ הפרסי

מתחם המפרץ הפרסי הוא קניון הממוקם בשיראז שבאיראן. זהו הקניון ה-12 בגודלו בעולם, כמו כן זהו הקניון השני בגודלו באיראן מבחינת מספר החנויות אחרי קניון איראן. הקניון נפתח בספטמבר 2011, מספר שנים לפני פתיחת קניון איראן. במתחם יש כ-2,500 חנויות המשתרעות על שטח של כ-450,000 מ"ר. מלבד החנויות יש במתחם את בית המלון הבינלאומי "מלון פארס" שבסיום בנייתו יכיל כ-262 חדרים ויגיע לגובה של כ-150 מטר. בקניון יש גם מגרש טניס, מרכז כנסים ואף מנחת מסוקים. בנוסף לכל אלו ישנם שני פארקי שעשועים בקניון, פארק שעשועים חיצוני בשם איראן לנד שנחנך ביוני 2013 ומשתרע על שטח של כ-37,000 מ"ר וכן גם פארק שעשועים קטן יותר המשתרע על שטח של כ-280,00 מ"ר. פארקי השעשועים מכילים מכונות בהם ניתן לשחק משחקי וידאו, אולם באולינג ואולם עם שולחנות ביליארד של כ-3 קומות. בקניון יש גם שישה בתי קולנוע עם כ-240 מושבים. המתחם כולל כ-4 קומות של חניון שיכול להכיל בסך הכל 5,500 כלי רכב. מדיה וקבצים בנושא מתחם המפרץ הפרסי בוויקישיתוף אתר האינטרנט הרשמי של מתחם המפרץ הפרסי (בפרסית) "Setareh CO Officia Website". "Persian Gulf Complex Introduction From Official Site". "12 LARGEST SHOPPING CENTERS WORLDWIDE". Iran to open 830m Fars Shopping Centre, Construction Weekly Online "5. Persian Gulf Complex, Shiraz, Iran". Postmedia News. 20 במרץ 2012. אורכב מ-המקור ב-14 באוגוסט 2012. {{cite web}}: (עזרה) "World's largest shopping mall completed in Iran". bigprojectme.com. 22 ביוני 2011. אורכב מ-המקור ב-14 באוגוסט 2012. {{cite web}}: (עזרה) "World's largest shopping mall completed in Iran". ME Construction News. 22 ביוני 2011. נבדק ב-6 באוגוסט 2018. {{cite news}}: (עזרה) ערך זה הוא קצרמר בנושא איראן. אתם מוזמנים לתרום לוויקיפדיה ולהרחיב אותו.
הבית על האשד

הבית על האשד (מכונה גם בית המפל או בית קאופמן או באנגלית: Fallingwater, מבוטא: פולינג ווטר) הוא וילה שתוכננה על ידי האדריכל האמריקאי פרנק לויד רייט ונחשב לאחת מיצירות המופת האדריכליות המפורסמות ביותר של המאה ה-20 ולאחת מיצירותיו המפורסמות ביותר של אדריכל זה. הבית מהווה גם נקודת ציון בתולדות האדריכלות בארצות הברית והאדריכלות המודרנית. בשנת 2019 הוא הוכרז, ביחד עם שבעה מבנים נוספים של רייט, כאתר מורשת עולמית של אונסק"ו. הבית נמצא ביער ליד העיירה בֶּר-רָאן (Bear Run) בפנסילבניה, ארצות הברית. הבית נבנה עבור משפחת קאופמן, משפחה אמידה מפיטסבורג, אשר ביקשה מרייט לתכנן עבורם בית לצד מפל מים שנמצא בשטח שבבעלותם. רייט החליט לתכנן בית שאינו בנוי לצד המפל, כמקובל, אלא מעליו. הבית יושב מעל מפל המים וקשור אליו ואל סביבתו באופן אורגני. תהליך תכנון הבית החל בשנת 1934 ובנייתו הסתיימה ב-1937. הבית שימש את משפחת קאופמן כבית קיץ עד 1963. המקום הפך לאתר עלייה לרגל של חובבי אדריכלות ולכן הפך בשנת 1964 באופן רשמי למוזיאון, וככזה הוא משמש עד ימינו. מאז פתיחתו לציבור ביקרו בו מעל 2 מיליון מבקרים. רייט אימץ בחלקה את השפה החזותית של הסגנון הבינלאומי ושילב אותה עם סגנונו האישי של אדריכלות אורגנית. הבית, יותר מכל מבנה אחר של רייט, השתלב באופן מושלם עם סביבתו הטבעית כאילו צמח מעצמו בתוך היער. תכנון הבית סובב סביב הארובה הנמצאת במרכזו והיא עשויה מאבנים שנחצבו במקום על מנת לחזק את הקשר של הבית לטבע. סביב הארובה, אלמנט אנכי בולט, נבנה שאר הבית בעיקר מרכיבים אופקיים חלקים המדגישים את התערבות האדם בטבע אך משתלבים בהרמוניה עם שכבות הסלעים הנמצאות מתחת לבית. המפל זורם בטבעיות מתחת לבית ונשפך בין המרפסות הלבנות לבין שכבות סלעים אלו. אלמנטים יוצאי דופן לתקופתו של הבית הם המרפסות הזיזיות (קונזוליות) הגדולות שנראות כמעט מרחפות באוויר. רייט, שהיה במקצועו גם מהנדס בניין, עשה שימוש בבטון מזוין והשתמש במשקל נגד אשר סייע לשמור על יציבות המרפסות אשר יצרו מאמץ כפיפה אדיר בחיבור אל שאר המבנה. גודל המפתח של המרפסות היה חריג במיוחד ולמעשה נחשב הבית עם בנייתו למותח את גבול היכולת של טכנולוגיית הבניין. אחת הגישות אל הבית היא באמצעות דרך מתפתלת שממנה ניתן לראות לראשונה את הבית מכיוון המפל (המבט אל הבית כפי שנראה בתצלום העליון) ורק אחר כך להמשיך אל הכניסה לבית הנמצאת מאחוריו. הגישה למבקרים כיום היא בדרך המובילה אל כניסת הבית, ורק לאחר סיום הסיור המודרך, ממשיכים לנקודה ממנה ניתן לראות את הבית מהזווית המפורסמת, כפי שצולם בתצלום. עיצוב פנים הבית קשור מאוד לחזותו החיצונית. ריצוף הבית וסביבת האח (הצמוד לארובה המרכזית) עשויים גם הם מאבן מקומית. בתוך הבית נמצאות מדרגות המאפשרות לרדת אל הנחל מתוך הבית ולשכשך את הרגליים במימיו. ירון גולני, שער לארכיטקטורה, הוצאת דביר 1999. מדיה וקבצים בנושא הבית על האשד בוויקישיתוף אתר האינטרנט הרשמי של הבית על האשד (באנגלית) אתר האינטרנט הרשמי של הבית על האשד (באנגלית) הבית על האשד, ברשת החברתית פייסבוק הבית על האשד, ברשת החברתית אינסטגרם הבית על האשד, סרטונים בערוץ היוטיוב הבית על האשד, באתר אנציקלופדיה בריטניקה (באנגלית) על "פולינג ווטר באתר eureka.org.il Photo visit of Fallingwater Fallingwater architectural review דורון רוזנבלום, וילה בג'ונגל, באתר הארץ, 16 בדצמבר 2011 אדריכלות המאה ה-20 של פרנק לויד רייט באתר אונסק"ו (באנגלית)
קניון האמירויות

קניון האמירויות (בערבית: مول الإمارات) הוא קניון שנמצא בדובאי שבאיחוד האמירויות הערביות. הקניון נפתח בספטמבר 2005. הקניון מכיל מספר קומות שהם יש כ-630 חנויות קמעונאיות, כ-7900 מקומות חניה, מעל 100 מסעדות ובתי קפה ואף כ-80 חנויות יוקרה, מלבד אלו בשטח הקניון יש גם את תיאטרון והאמנויות הקהילתי של דובאי שמכיל כ-500 מקומות ישיבה. בין הרשתות להם יש חנויות בקניון נמנים צ'יזקייק פקטורי, האגן דאז, קרפור, מרקס אנד ספנסר וכן רשתות רבות נוספות. בנובמבר 2005 הוא זכה בתואר הקניון החדש המוביל בעולם בטקס פרסי הנסיעות העולמיים שהתקיים בלונדון. בשנת 2017, בחר עיתון העסקים האמריקאי, פורבס בקניון האמירויות כאחד מחמשת הקניונים המובילים בדובאי. בשטח הפארק קיים פארק השלג המקורה הגדול בעולם "סקי דובאי" וכן מרכז בילוי למשפחות שכולל אולם עם כ-180 מכונות משחק, שולחנות ביליארד וכן כ-12 מסלולי באולינג. הפרויקט הושק באוקטובר 2003 והקמתו עלתה כ-800 מיליון דירהם, סוג האדריכלות במתחם בן שלוש הקומות משלבת מספר אלמנטים בסגנון ערבי וים תיכוני. הקניון נפתח לעסקים ב־28 בספטמבר 2005 עם טקס חניכה רשמית חודש לאחר הפתיחה. הקניון בעת הקמתו, נובמבר 2004 הקניון הקניון, במרכז התמונה יש עמדת מכירה של רשת סמסונג אלקטרוניקה מדיה וקבצים בנושא קניון האמירויות בוויקישיתוף אתר האינטרנט הרשמי של קניון האמירויות (באנגלית) קניון האמירויות, ברשת החברתית פייסבוק קניון האמירויות, ברשת החברתית אקס (טוויטר) קניון האמירויות, ברשת החברתית אינסטגרם קניון האמירויות, סרטונים בערוץ היוטיוב Matthew Kassel (14 בפברואר 2012). "The Coolest Shopping Malls – Business Insider". Business Insider. {{cite web}}: (עזרה) "Your Local Travel Guide to Worldwide Destinations – My Destination". MyDestination.com Hubsite Travel. Dubai FAQs. "Mall of the Emirates". "The Five Best Shopping Malls In Dubai". נבדק ב-2017-01-04. "Gulf Construction Online – Work progresses on Mall of the Emirates". Yamurai Zendera. "Special report: The UAE's most iconic projects". ערך זה הוא קצרמר בנושא איחוד האמירויות הערביות. אתם מוזמנים לתרום לוויקיפדיה ולהרחיב אותו.